钦定古今图书集成/方舆汇编/职方典/第1142卷 > 寺观附
## 钦定古今图书集成/方舆汇编/职方典/第1142卷 > 寺观附

本府。〈钟祥县附郭。〉

普门寺　在县北六十里。明景泰间梁庄王建。“上水陆寺　” ，在县东百里黄仙洞侧。明成化十五年重修。

中水陆寺　在县东五十里蒿河龙凤山麓。相传僧黄石公建。寺后一泉，清莹甘冽，环绕殿廊，曲折而下，溉田甚广，为郢中胜境。下水陆寺基址久废，不可考。

龙泉寺　在县东三十里。明嘉靖壬辰年建。诸峰环翠，万松列荫。山门外有水一池，悉自石龙口中喷出。

石城寺　，在汉江南，久废。

龟山寺　在县东六十里。

罗汉寺　在县南四十里。

玉林寺　在联东四十里。

白鹿寺　，在县东六十里，梁庄王建。前有嵩寺，后有云台。诸山朝向，势若星拱，苍翠繁荫，游观不绝。

松林寺　在县东北百六十里。内有古松一株，历百千年，如龙夭矫，孤干撑空。

柳门寺　在县东七十里。今废。

瑜灵寺　在县东四十里。

元通寺　在县西北八十里。久废。

龙兴寺　凡二，一在县东北四十里，一在堤内东港，今废。

㫰台寺　，在县汉江西北百里，今废。松门寺　，在县东七十里。

沿山寺　在县汉江西十三里。

三尖寺　，去县汉江三十里。

保堤寺　在县南十里

莲花寺　：在县南九十里臼口市。

炭铺寺　在县东五十里。

毛姑寺　在县北四十里。

广济寺　即“团蓬寺” ，在县东北五十里，顺治十年间建。

西来寺　在县北九十里丰乐市。

崇果寺　在县汉江西四十里石牌市。

广佛寺　在县汉江西十里。

宝积寺　，即“贝音寺” ，在县北百六十里，前五代时建。

至乐寺　在县南放鹰台之顶。

唐山寺　在县汉江西北百里，河地突起一山，俗传有仙抬来。双桂荫墀，古槲当门。明末树尽枯至。

《皇清》，枝仍青翠。

古佛寺　在县西北百里，久废。

平峰寺　在县西北三十里。久废。

石龙寺　在县西北四十里。久废。

石虎寺　，在县西北百二十里。久废。

回龙寺　在县西北三十里。今废。

小洪山寺　在县北九十里。今废。

弥陀寺　，在县东聊屈山右，久废。

报恩寺　即旧弥勒院，在县东门外二里。宋开宝二年，乡人吴福舍基与风穴绍禅师创。明洪武五年改今名，正统十年重建。明末，大殿毁于兵。

皇清顺治初，僧宗镜募修建《白乳高僧塔》。

吉祥寺　，在城东三里。唐为灵济庵。明正统初，梁庄王建，赐额。内有古松、银杏各二株。

藏梅寺　在城内鼓楼坡上，久废，尚有塔，相传是白乳高僧塔。先曾有人欲拆之以为宅者，时风雨雷电交作，乃不果拆。

元妙观　在元祐宫东。先名“天庆观” ，元季毁于兵。洪武三年冬，安陆侯吴复为挥使时建。七年改今名。成化二年，梁庄王夫人增修，后圮。崇祯庚午年，邑民毛雳等募修。

朝天观　在县东五十里龙凤山巅，可瞰汉江，久废。

龙尾观　在县西三十里。

火龙观　在县东二十里花港铺，今废。

太平观　在县南，久废。

天庆观　在县西，久废。

保堤观　在县南二十里堤上。

白鹤观　在县南。明万历丁亥年建，顺治丁亥年重修。

三元观　有二，一在县南闸口，一在县西新堤上。

宇宁观　在县北三十里，明嘉靖三十四年修。云雾观　有二，一在三尖山，一在马良山。云台观　在县东聊屈山顶。

元祐宫　在县南里许，即长寿县旧址。明嘉靖十九年建。后有三洞阁，高丽辉煌，郢中巨观。崇祯十六年毁于贼。

皇清顺治三年，道人陈真一重修。

武当宫　在县东七里湾外。久废。

祖师殿　在县西河街。顺治十五年，汉水泛溢，有祖师木像自北顺流至西关外，虽洪波中，龟蛇相随不离。郡丞林公重修。

真武堂　在县南，久废。

大士阁　，在石城山腰。高峨耸翠，溪水环流。翠屏庵　，在万寿山，庠生陈王孙建。

弥勒庵　在县西岳王庙右，今废。

天净庵　在龟山之麓，今废。

准提庵　在县西河街

太音庵　在县西五里汉江东岸，即茶庵。长堤密柳，交映道旁。崇祯六年，居民吴宗周募修，顺治十七年重修。

镇江庵　在县南铁牛关。

道斌庵　在县东百里，今废。

普济庵　在县西石桥外。天启丙寅年，知县任𠊨捐建。“广嗣庵　” 在县西上河街。

“三教庵　” ，在北门内，惠太监刱。

水月庵　在县东七里湾。久废。

茶庵　在县南五里堤上。

京山县

慈化寺　，在县南一百里。宋名“天王保福禅院。” 滴水寺　，在县东北五里。

太阳寺　在太阳山南。相传建于唐贞元中，然寺额犹题“长庆” ，疑长庆间造也。宋敕苏侍郎监修，巳而物故，留葬寺傍。殿东有大石槽，传是普庵故物，可不火而炊。今断寺弘丽，为县诸寺冠。前代名贤多游玩而题焉。有咸通六年碑字，磨灭不可考。元末兵燹罕存。洪武中，沙门明慈得运重建。弘治中法安、正德中智秀，相继修葺。寺侧有《娑罗树》一株，与《观音岩》者等。

兴阳寺　在兴阳山，宋名慈光禅院，肇于唐沙门道钦，相传是文殊遗址。宣德九年，僧炤中重建。嘉靖中僧儒增修。宋沈存中《笔谈》云：“郢州渔人掷钓于汉水，至一潭底，举之极重，得一石，长丈馀，圆直如断椽，细视之，乃群小蛤，鳞次相比，绸缪巩固。以物试抉其一端，得一书卷盈尺，乃天宝年所造金刚经，题志甚详，字” 法奇古，其末云：“医博士摄比阳县令朱均施。” 比阳乃唐州属邑，不知何年堕水中，首尾略无沾渍，为土人李孝源所得。孝源素奉佛，宝藏其书，蛤筒复养之水中，客至欲见，则出以示之。孝源因感经像之胜异，施家财万馀缗，写佛经一藏于郢州兴阳寺中。

天王寺　在县东北十四里。相传肇于唐，毁于元至正中。明景泰己亥，沙门清亮重建。一名“保福禅院。” 宋铁牛禅师开山，即多宝寺故址。万历末再圮，僧真贤、如鉴再修。

紫竹寺　在县东六十里。明正统五年，僧慧莹建。

富水寺　即富水废县，宋名“贤圣院。” 正统八年，僧普茂重修。

子陵寺　在子陵山南，宋名“净安禅院。”

蒲圻寺　宋名广福禅院，在县西九十里。建于唐贞观中。元至正九年重建，与蒲骚相望，故名。盘石寺　，在县东六十里灵泉山北。宋有二盘石，一名盘石山法济禅院，一名盘石堰大云禅院，未知孰是。然《富水郡志》纪晋柏云：“与大云寺相近” ，实在县南三十里，固非今盘石。而《宋图》中所列盘石与曹武市邻，正今盘石也。

如意寺　在县南三十里。元季毁，明正统三年，僧元浦重建。寺居众山中，饶松石之胜。高伯宗兄弟四人尝读书于此寺后峻岩间，鑴曰“高氏讲《易》处” ，后继而往者甚众。

芭蕉寺　，在县北六十里。宋名“圆寂禅院” ，在芭蕉山，即新罗僧所居，泉出比目鱼者也。

赵横寺　宋名惠通禅院，在县西南四十五里黑龙洞侧。宋乾德三年沙门归柔建，至道二年重修。又《富水郡志》云：“靖康间，郝明据郢，遣其徒没角牛领兵寇复州，过赵横山，欲纵火。主僧求见，盛怒，将斩之。以其言貌不凡，遂加敬焉。既入”

寺寂然无闻，但见慈护菩萨塑像，惧而焚香，敛兵亟去。又寺中有唐殿，天宝时建，规模古雅，岿然尚存，与鲁灵光无异。邑人郝玉吾书柱云：“地从天宝登三宝刹，是京山第一山。” 其子敬甫十岁，亦题一联：“七宝梵王宫，神仙募造；有唐殿宋碑，半座高僧石塔；六朝丞相府，夜半飞升。馀龙池韩井，几株老影娑椤。”

潼泉寺　，宋名“法兴禅院” ，在潼泉山，即独孤标所开。

黄慈寺　在县南四十里，亦乾德中铁牛所，开元末毁，明洪武十年，碧岩和尚重建。

大迹寺　，宋名“普云禅院” ，在大迹山，有大石。月掌寺　，宋名“寿圣禅院” ，在月掌山，有建隆古钟。元末废。正统九年，僧本珍重建。

纂峰寺　，宋名“纂子。” 龙泉院，即镜脱禅师卓锡出泉处。上有柏二株，大可二十尺，高倍之，盖千馀年之物也。

泉激寺　，宋名“感教禅院” ，绍兴二年建，元季废。正统元年，僧继绍重建。有古钟一，大德五年造；响铎一，至大二年造。

莲花寺　，在县西百二十里汉水涯。

归德寺　。宋名“广圣院” ，在县东南六十里，亦乾德中铁牛所，开元末毁，永乐三年，沙门《慈惠》重建。

观音寺　在县南百二十里。孙权建。

穴河寺　在县西南百三十里。相传晋羊祜亭遗址，元时为寺。

千佛寺　在县东北六十里。元至正间，有千佛过此，取水沐浴，即涌出一泉。元末废。宣德四年，僧道恕重建。今分为二。

龙山寺　宋名“广福院” ，在西龙尾山侧，洪武中重建。

真如寺　，宋名“永福真如。” 院有宋时钟。明嘉靖间，土人于水涯得一佛像，重不可举。寺僧铙鼓迎之，不数人便昇入寺。

隍城寺　宋名“圣水院” ，在隍城洞南，有泉绕寺，溉田甚广。

圆通寺　在县东南二十五里。延祐间建，后毁。天顺七年，沙门普钊重建。有洞，洞有天生石，面壁《大士》。

法水寺　在县南七十里，正统九年建。

金泉寺　在县南四十里。明正统三年，沙门了善建，天顺元年重修。

普济寺　在县北九十里，明宣德十年造。

皇清康熙八年，王振孙重修。

永康寺　在县南四十里。明弘治元年建。有“泰定二年古钟。”

永隆寺　，在县南一百里。正统八年，比丘法云建。

湖山寺　在县南。明正统间，比丘继明、继照建。临溪寺　在县南。宋天圣二年建。明正统间僧铭“琼、嘉靖间僧广诚重修。”

能仁寺　，康熙年间断桥和尚开山鼎建。里人刘良文“捐资助修。堂殿、廊厨共百馀间。引泉凿池，辟径种树，顿成精舍丛林。” 南下五里宋家河水口，青龙庵僧了凡募建。

西香寺　，相传灵济祖师登香岩，望见两苑百草皆花。经此，沙门超基建。

下刹寺　在县南一百里。

柳门寺　在县西一百里。

松门寺　在县东九十里。

香山寺　在县北八十里西下有白龙庵，尚子登岸肄业于此。

大国寺　即大云寺。嘉靖六年，僧惠明重修。宝香寺　，在县南一百里，今废。

多宝寺　在县治东，应德门外数百步。旧在县南河畔。相传宋乾德二年铁牛禅师开刱，元季毁。明洪武十年，僧会悟铠因白鹤观故址，徙建今寺，僧会司在焉。天启二年，殿朽，佛像自焚，僧募修鼎新焉。寺东溪水外有银杏一株，数尺以上，半朽。通佐云“是红巾时避兵人倚釜所烧。” 又有皂角树三株，高三十馀尺，围十馀尺，皆数百年物。山门外有牌楼一座，为贼毁，至崇祯末，知县章聚奎重建，题为“京源首寺。” 寺后观音阁，年久亦为风雨飘摇，寺僧贡文募修。

三里寺　明天顺间建

弥陀寺　在县西南八十里。明正统二年建。上庵寺　，在县北一百里。明永乐间建。

下庵寺　在县北一百里。明正统间建。

界河寺　在县北一百里。明宣德年间建仙佛寺　，明成化十六年建。

豹子寺　在境内

白鹤观　在县东二里。相传多宝寺其故基也，后废。有黄冠，即今处建，观仍旧名。嘉靖三十二年，羽士董元真重修。三十五年，羽士王元静增建“三清殿。” 观旁亦有银杏树，视多宝寺更茂。树下有井，甚甘冽。

东岳观　有古银杏树二本，各数抱，其一尚存。圣境观　在圣境山。

长森观　在县东北百里。宋名“兴福禅院。” 大德观　在县东北一百里。正统十年建。长庆观　在天门山。大定中建。嘉靖甲寅，唐人重建。

骑龙观　，去县七十里，在佛指山尾。

天王保福院　，宋时寺也。今废，为王谅、王易墓所。

禅房院　在禅房山，今废。

中峰山院　在县北，明永乐间建。

白云庵　正统四年建。今广为寺，在县西南五十里马头山顶。

圣水庵　在县北十里。正德中，荒芜。嘉靖三十三年，多宝僧自宁复兴之。

“郝氏海愿庵　” ，在县西十里康乐园。华亭董思白、永嘉何无咎各手书佛经数十卷藏于其中。《潜江县》

大佛寺　在县西北。元泰定间开创。“吴元年建草庵，洪武元年重修，十五年设僧会于寺中。景泰三年重修大佛殿。弘治九年建庙厨，十一年建方丈，十三年建法堂，十四年建山门。嘉靖五年建禅堂于法堂后。”

常乐寺　宋绍兴间建，在县西南六十里。广化寺　宋淳祐间建，在县西南六十里。白鹤寺　宋嘉定间建，在县西北八十里。万历八年七月，水圮。

莲花寺　宋淳熙间建，在县南三十里。

大安寺　元泰定间建，在县北二十里。弘治十二年重修。

龙巢寺　宋嘉定间建，在县西六十五里。新洲寺　，在县西十五里。天顺间，水涨成洲，知县吕文创观音阁以镇水势。成化元年，黎淳更今名。后因水崩，迁建于堤内。

普贤寺　元至正间建，在县西四十里。

白湖寺　在县西二十五里，元至正间建。清湖寺　在县南五十里。唐宋年间建。

二圣寺　在县西八十里。

万寿寺　万历初，本府通判屠炳然建，在县南二十五里。

通明观　在县治东，一名“妙庭观。” 元时创，洪武初再建。天顺六年，建玉皇阁、四圣殿，七年建钟鼓楼。正德十四年，改建玉皇阁为蓬莱阁。万历二十八年，修元帝祠，累石为台，高丈馀。

元真观　在县南二里。正德十四年建。癸未水圮重修。万历二十八年，知县潘之祥移三元阁，改建四真阁。观门左有古树二株，其下连根。大乐庵　在县北护城堤上。崇祯年间建。崇寿庵　在县南马市潭。

金莲庵　在县南护城堤旁。万历二十二年建，赐额。

观音阁　有三：一在东河街，干河口右，万历四年建；一在大河东，黄汉垸伏波祠前，万历二十八年建；一在大佛寺天王殿后，万历二十八年建。

长春宫　在县南三里

沔阳州

报恩寺　在城东隅。明洪武年间刱建，敕赐今名。

广福寺　，在黄蓬山，宋乾道元年，马祖道一禅师建。

永固寺　，在永兴村。有古钟一，景定元年十二月铸，次年六月从太马长河逆流至寺，声甚铿鍧，上有金环金钗，被盗窃去，钟遂不复鸣矣。清正寺　，在七里城上泗港。

法华寺　、圆通寺　，俱在沙湖。

甘露寺　、西来寺　、响应寺　俱在仙镇。花坟寺　，在新堤。堤外有古柏树，半悬江岸，后岸崩，由树及寺。顺治八年，军门金以毋夫人病至寺前，问其地为金家湾，因议迁其寺于堤内。大柳寺　，在千家村。

龙昇寺　在县江口

上华严寺　在小林村

紫阳观　在城北，一名天庆，故《志》内有古钟一，神龙间铸，及有三色桧。张耒诗：“亭亭古柏不知”

年《天宝以前耆旧传》。

元妙观　在城东南，即陈友谅故址。洪武甲辰，改为观。

灵福观　在黄蓬村，宋淳熙间建。

仙真观　在永兴村，宋元祐间建。

白云庵　在旱潭村，元时建。

“无垢庵　” 在江北五岳园前。

贞林庵　，在七里城，城即复州城汉广门遗址。慧云庵　，在城南黄荆垸，僧元行募建。

广长社　在上关，天启年间建。

神坛社　在云潭村，平地高丈馀，今名“地岳庙。” 屯甲社　在南门外，逾河，相传为伪汉陈友谅屯甲处。

景陵县

乾明寺　在东湖中。明初，指挥李廷琛建。宣德间，知县杨季安重建。崇祯末，毁于兵。康熙丙午年，署县事李馨重建。

竹林寺　在县便河东，成化间杨恬重建。按：竹林寺刱自唐时，明正统间，江西杨士奇之曾孙琚请乩，乩曰：“竹林寺里鸣钟鼓，黄獐起处” 开相府后，琚登景泰甲戌第，历官藩于楚，舟泊景陵便河，夜闻钟鼓，询土人，曰：竹林寺也。晨起谒之，铙吹喧处，黄獐突出。琚因忆昔年乩笔语，欣然构之，留其子恬居焉，因名杨恬。垸遂重建此寺。龙盖寺　在西湖中洲，明成化丙申，县令张继宗重建，中有陆羽茶井。古记即《志》所云覆釜洲也。唐以前久为禅院，相传晋支公住其中，即唐裴迪诗“不独支公住” 是也。天宝间，大师积公住寺中，获婴儿于洲上育之，即陆羽也。积公化后，图形其中，因名西塔寺，后改为广教院。又以寺西有龙盖山，因名“龙盖寺。”

观音寺　在县东南十八湾。万历丙辰，杨宗禹重修。

白龙寺　在五华山

广惠寺　在县西北。秦苻坚寇襄阳，朱序母张夫人躬率女丁筑城以捍，阴祝曰：“苟城不陷，生灵获全，愿舍景陵田园为佛寺。” 一夕，水暴至，秦兵奔溃，因建院。今废。

圣台寺　在县南三十里。有池，产白莲，其实圆而黑。又春无蛙鸣。张本洁诗：“白莲异实原无种，青草同春不叫蛙” 是也。传为无念禅师遗迹云。中巾寺　在县西北巾港市，今废。

文殊寺　，在县东北蒿台湖东林村，今废。蒿台寺　，在县东北蒿台湖。

泗洲寺　在华严湖。相传唐僧皎然寻陆羽至此。

白竹寺　在县西北十五里。天启中，高僧寒碧静修其中。

普济寺　，在县西青山，传为破灶堕公道场。龙兴寺　，在县西南黑流市。

莲台寺　在县东南，寺中有树连理，柯叶参天。邑人李登少读书其中，题诗壁间。其子纯元跋之，至今称“二绝。”

云土寺　在观海村。一曰“云杜寺。”

资福寺　在旧随口市

马溪寺　在县西北马溪河。

汤港寺　在县西北汤港河。

学禅寺　在建阳村，今废。

然灯寺　在县东南淘溪隔岸。唐皇甫曾《送陆羽》诗：“幽期山寺远，野饭石泉清。寂寂然灯夜，相思磬一声。” 或谓寺取然灯者，此也。寺有唐僧皎然碑迹。

观音寺　在县东北，去石堰口不远。

圣水寺　在邑东北。寺在湖中，非舟不渡。《竹影寺　》在县西北横官铺。

灵济寺　在县南上阳河。

东林寺　在县东北。古名东岳庙，今称“三一庵。” 万历戊子，吴文企重修。

龙禅寺　，在县东北，去柳家河不远。

白云寺　，在县东。相传寺有古井，通白龙潭，味如蜜。

桐柏寺　在城北，一名“龙华寺。”

丹台观　在城西南隅。相传刘梓真人炼丹处，故云有丹灶、丹井。今丹灶无迹，惟丹井犹存。飞升观　在县东三里石人汊，昔传刘梓真人于此飞升，有飞升台，故名焉。旧《志》以台上有八卦炉，讹称八卦观，又传有炼丹井，亦讹。按八卦观在县东南十五里，炼丹井在城内丹台观，非此地也。邑教授延鹤移筑新观，庠生吴贵捐田供祀，贡士吴贽筑基为阁。

仙真观　在五华山，成化八年修，正德十五年

重修

泰清观　：在汤港市。今废。

白鹤观　：在汤港市。今废。

华容观　在随阳市，今废。

玉真观　在皂角埠西五里，前有玉真泉。清都观　在北城外聚义楼东，邑举人周命修。白鹤观　在县南门外义河边。相传刘梓真人跨鹤而下，驻此三日，复冲举而去。

广教院　在覆釜洲上，陆羽故居，近文学泉。回迥庵　在县北郭外，邑中丞徐成位建。瑞芝庵　在义河南岸，旧名“南禅” ，邑方伯吴文佳建。崇祯庚午，庵后产芝，其子贽改今名。圆通庵　在五华山南，锺伯敬建，与季弟居易谈经其中。

“柳庵　” ，谭元春构。

曼陀庵　在邑东北。李纯元建。

水月庵　：在城内，邑庠生吴贵建。太史李维桢“记。” “吴君累土为阁，凌埤堄而上，绮疏周遭，与湖波相掩映者，即此也。”

水西庵　在县西堤，庠生吴邦彦建，后毁于贼，今稍葺。

祛尘庵　在义河南岸。明万历二十七年，邑人公建。

百谷庵　在邑东堤，崇祯年间建。按崇祯丙子水决，东堤坏，忽雷雨震动，有断槎浮出水上，土人因取以为梁，建“谷神祠。”

文昌阁　在县东一里。前临义河，后踞东湖。新安程氏公建也。

锺秀楼　在县北古城冈。嘉靖十五年，知县封祖裔设楼跨冈，以塞古城之阙。二十三年，知县李仲𠊨改建关帝庙于楼后。万历三十七年，邑廉访使徐成位撤楼，更新之，名曰“聚义楼。” 祀昭烈与桓侯张飞、顺平侯赵云于上。今康熙四年，知县陶襄感异梦重修之。佛殿房廊为之焕然一新。

荆门州

唐安寺　：在州治西南一里蒙山东麓。唐时建，名唐庵，后赐额“广福。”

紫云寺　，在州东南一百九十里。唐会昌元年建。中有无闻禅师注《金刚经》于此，常有紫云拥于座前，出灵芝。

灵鹫寺　，在州北二十五里，即今普济禅寺。其泉上涌，又名“上泉寺。”

止观寺　，在州南七十里撤石山西南，即今仁惠禅寺。寺有井泉，故名“惠泽。”

仙居寺　在州北一百二十里仙居山上。世传唐灵济禅师至此驻锡，后人建寺，跨石壁而泉流于下，宛若神仙所造，故名。

偏角寺　在州北鸡头山。唐灵济禅师自大明山至此，因渴，卓锡于石，泉水上涌。后人因足迹建寺。

东山寺　在州东南一里。即古“天宁报恩万寿禅寺” 遗址。

广福寺　在州东七十里马良村。

新崇寺　在州南六十里诸里村。

金阁寺　在州东百五十里马良村。

海会寺　在州西三里。元季兵毁，有碑在焉。羊角寺　，在州西南九十里。羊角哀故祠也。弘治间，乡耆鼎建。

诸缘寺　在州西南一百五十里，前临严家湖。万历间，耆民鼎建。

南黄寺　在东塞村中

嵩台寺　，在州东南一百五十里长湖之滨。《小台寺　》，在长湖滨。

乔母寺　在后港下十里。

龟山寺　在州南三十里。

二圣寺　在州东南一百里羔观村。

元妙观　在州治东，宋荆岑伟观旧址。明洪武初开，设道正司，宣德间修，丘长春道人丹室也。中有三洞阁最高，相传为荆门之瞻。今康熙二年毁，而丹井尚存。

三元观　在州南一百三十里后港聚仙山，明洪武二十四年建。

景德观　在州北，唐乾德间建。

马仙观　在州东南一百五十里，塔现存。三清观　在州南一百二十里诸里村。

白龙观　在州城西北三里。明末李化龙修，后毁。今顺治间复修。

青龙观　，在州东北一里，荆门水口也。

福善庵　：在虎牙关北。上有“止西” 二字，后有僧即名止西。

当阳县

玉泉寺　在县西五十里天台智者入定，关将军役鬼工盖造，七日而成。隋炀帝朝，诏颁玉泉寺额。其夹道万松，皆唐贞观中僧法琪所植。大通寺　，在玉泉东七里，楞伽峰之前。

一音寺　，去玉泉寺五里，岩巅有寺，亦智者道场，今废。土人呼为“音寺岩。”

龙兴寺　，在玉泉寺南二十里，今割入彝陵。“大云寺　” ，在玉泉寺之南，今南庵是其遗址，即真公兰若。

莲花寺　，去玉泉西十馀里。相传智者时陆地生莲，故建。

斗山寺　在布裩塔院之旁，形如斗，沮水环流于前，佛耳岩峙于右。

祥云寺　在县北四十里香炉山。元至正间建，今废。

云坡寺　在县东三十五里。

洪山寺　在县南三十里。

普通寺　在县南七十里。

慈化寺　在县东南三十里。唐黄龙祖师开建，明万历间重建。

富里寺　在县东南五十里。

龙泉寺　，在县北。晋孝武时，远公法师开建。紫盖寺　，在县南六十里。唐德宗天皇悟禅师开建。

三星寺　在县一百四十里。《碑》云“晋远公法师倡道之所。” 兵燹，明永乐间重建。

圣水寺　在县东南三十五里。寺前有石洞，名“圣母。” 岁旱，居民取水祈雨多应。唐德宗为道明禅师建。

普济寺　在县北三牛岭，明永乐间建。

大通寺　，在县西十五里。有《神秀禅师碑》，唐丞相张说撰。

圆通寺　，在县北五十里，明宣德二年建。郝母寺　，在县东四十里，元延祐七年建。观音寺　，在县南，明洪武初建。

紫盍观　在县南花陂。《荆南记》云：“有金牛，每日晦辄出见，出则光照一方。”

永兴观　在县东，唐元和中建。

紫金观　在县北四十里方山，有石炉，元至正元年建。

灿霞观　在县东圆台山，古塔尚存，唐玉真公主所建。

玉阳观　在玉阳山内。有玉虚阁、王母祠。明崇祯己巳，主簿王家栋重建正殿。天启三年，典史郭绍椿再建。

大魁阁　在学宫左。明天启间，知县胡汝川建。崇祯间，庠生汪士杰、梁燿等重修，寻毁。

“文昌阁　” ，在玉阳山麓。知县胡汝川建，今毁。“三元阁　” 在东门外城东稍旷，故于合水之处建此，以固风气。

玉津阁　在北关。明崇祯间，典史张启明建。五印庵　在城北。明天启间，栗联芳建。

潮音庵　在城西北堤上，层峰拱列，林木清映。七宝庵　在城北。明崇祯间，邑庠张清川建，今废。

印善庵　：在城南，《汪录》建。

三慧庵　在县南六十里。明天启间，汪宗洪建。。